EkBass/fiwiki-20250220-pages-articles huggingface dataset:
Jeneba Tarmoh

Jeneba Sylvia Tarmoh (s. 27. syyskuuta 1989 Los Angeles) on yhdysvaltalainen pikajuoksija. Tarmoh voitti kultaa 4 × 100 metrin viestissä Lontoon kesäolympialaisissa 2012 juostuaan alkuerissä Yhdysvaltojen joukkueessa. Moskovan MM-kilpailuissa 2013 hän juoksi avausosuuden hopeaa saaneessa maansa pikaviestijoukkueessa ja sijoittui viidenneksi 200 metrillä. Tarmoh voitti alle 20-vuotiaiden maailmanmestaruuden 100 metrin juoksussa Pekingissä 2008 sekä 4 × 100 metrin viestissä Bydgoszczissa 2006 ja Pekingissä 2008. Hän kuului ikäluokan maailmanennätyksen 43,29 Eugenessa elokuussa 2006 tehneeseen Yhdysvaltojen joukkueeseen. == Henkilökohtaiset ennätykset == === Ulkoradat === Laji Aika Paikka Päivä 100 m 10,93 Des Moines 21. kesäkuuta 2013 200 m 22,23 Monaco 17. heinäkuuta 2015 === Sisäradat === Laji Aika Paikka Päivä 60 m 7,22 Fayetteville 11. helmikuuta 2012 200 m 22,88 Lincoln 26. helmikuuta 2011 ==Lähteet== Luokka:Yhdysvaltalaiset pikajuoksijat Luokka:Yhdysvaltalaiset olympiavoittajat Luokka:Vuonna 1989 syntyneet Luokka:Elävät henkilöt
Espanjandoggi

Espanjandoggi (Dogo Español) on espanjalainen koirarotu. Sillä ei ole FCI:n hyväksyntää, ja Espanjassa se on hyväksytty Grupos Étnicos-listalle, joka on eräänlainen esivaihe ennen rodun virallista kansallista hyväksyntää. Espanjassa rodusta huolehtii Sevillan Utrerassa toimiva Club Nacional del Dogo EspañolGrupos Étnicos Caninos . Real Sociedad Canina de España. Haettu 7.1.2023. ja Suomessa Alano & Dogo Español Finland ryAlano & Dogo Español Finland ry. Haettu 7.1.2023. == Ulkonäkö == Espanjandoggi on erittäin voimakas ja maatiaismainen molossikoira, jonka koko vaihtelee keskikokoisesta suureen. Sen rakenne on tiivis, vankka ja vahva. Pää on brakykefaalinen ja voimakas. Silmät ovat keskikokoiset ja mantelinmuotoiset, ja niiden sävy vaihtelee keltaisista ja meripihkanvärisistä tummiin pähkinänruskeisiin. Pienet tai keskikokoiset korvat ovat riippuvat ja kärjistään hieman pyöristyneet. Selkä on suora. Karvapeite on melko lyhyt, karhea ja tiheä. Sallitut värit ovat fawn, ruskea ja brindle kaikissa sävyissään, sudenvärinen, musta tan-merkein (black&tan;), musta brindlein merkein; satula ja hiillikkoväritys sallitaan; maskin kanssa tai ilman. Urosten säkäkorkeus on 63-68 cm ja paino 50-60 kg; nartuilla vastaavat mitat ovat 60-65 cm ja 42-52 kg.Patrón Racial del Dogo Español. Real Sociedad Canina de España. Viitattu 7.1.2023. Kuva:Dogo Español hembra.jpg|fawn mustalla maskilla Kuva:Dogo Español.jpg|brindle mustalla maskilla Kuva:Dogo Español macho.jpg|black & tan Kuva:Dogo Español Arturo Norwegian Ch.jpg|musta brindlein merkein == Alkuperä == Alaanit olivat valloittaneet 300- ja 400-luvuilla laajoja alueita Etelä-Euroopassa, Pyreneiden niemimaa mukaan lukien. Alue tunnettiin presa-tyyppisistä koiristaan, jotka risteytyivät roomalaisten ja foinikialaisten mukanaan tuomien voimakkaiden koirien kanssa. Myöhemmin näistä risteytyksistä kehittyi espanjandoggi, joka tunnettiin myös nimillä presa español ja chato español. Alun perin rotua käytettiin villin ja puolivillin nautakarjan ajamiseen ja ohjailuun, mutta myöhemmin myös härkätaisteluihin aina 1900-luvun alkuun saakka. Lisäksi se sopeutui puolustusviettinsä ansiosta vahti- ja sotakoiraksi; myös muiden maiden sotilaat huomasivat sen kyvykkyyden, minkä johdosta sitä käytettiin jopa Amerikan mantereella kapinallisia vastaan. == Lähteet == Luokka:Espanjalaiset koirarodut Luokka:FCI:n ulkopuoliset rodut Luokka:Mastiffit
Alexandria Anderson

Alexandria Anderson (s. 28. tammikuuta 1987 Chicago) on yhdysvaltalainen pikajuoksija. Anderson voitti Pekingin alle 20-vuotiaiden MM-kilpailuissa 2006 kultaa 4 × 100 metrin viestijuoksussa ja sijoittui viidenneksi 100 metrillä. Hän voitti NCAA:n mestaruuden 100 metrillä 2009 ja sisäratojen Yhdysvaltojen- mestaruuden 60 metrillä 2011. Hän juoksi Daegun MM-kilpailuissa 2011 alkuerissä maansa pikaviestijoukkueessa, joka loppukilpailussa voitti toisella kokoonpanolla maailmanmestaruuden. Moskovan MM-kilpailuissa 2013 hän sijoittui 100 metrillä seitsemänneksi ja juoksi toisen osuuden Yhdysvaltojen hopeajoukkueessa 4 × 100 metrin viestissä. == Huomautuksia == ==Lähteet== Luokka:Yhdysvaltalaiset pikajuoksijat Luokka:Vuonna 1987 syntyneet Luokka:Elävät henkilöt
Masae Kasai

Masae Nakamura (o.s. Kasai, , 14. heinäkuuta 1933 Yamanashin prefektuuri – 3. lokakuuta 2013 Tokio) oli japanilainen lentopalloilija, olympiavoittaja ja maailmanmestari. Kasai kuului Japanin olympiakultaa Tokiossa 1964 voittaneeseen joukkueeseen. Vuoden 1960 MM-kilpailuissa Kasain edustama Japani hävisi loppuottelussa Neuvostoliitolle, mutta kaksi vuotta myöhemmin he voittivat Neuvostoliiton Moskovan MM-kilpailujen loppuottelussa. Olympialaisten jälkeen kultajoukkueen kapteenina toiminut Kasai tapasi Japanin pääministerin ja valitti tälle, ettei ollut vielä löytänyt itselleen miestä haastavan harjoittelun vuoksi. Pääministeri järjesti Kasaille tapaamisen miehen kanssa, ja pariskunta avioitui myöhemmin. Nakamurana tämän jälkeen tunnettu olympiavoittaja nimettiin lentopallon kansainväliseen hall of fameen vuonna 2008.Sports-Reference LLC Kasai kuoli tokiolaisessa sairaalassa 80-vuotiaana 3. lokakuuta 2013 aivoverenvuotoon.http://www.nikkei.com/article/DGXNASDG0302F_T01C13A0CC0000/ == Lähteet == * === Viitteet === Luokka:Japanilaiset lentopalloilijat Luokka:Japanilaiset olympiavoittajat Luokka:Vuonna 1933 syntyneet Luokka:Vuonna 2013 kuolleet
Eliphalet Remington

Eliphalet Remington (28. lokakuuta 1793 Suffield, Connecticut, Yhdysvallat – 12. elokuuta 1861 Ilion, New York, Yhdysvallat) oli yhdysvaltalainen asevalmistaja ja keksijä. Remington perusti E. Remington and Sons -yhtiön, joka muutti myöhemmin nimensä Remington Arms Companyksi. Eliphalet Remington toimi yhteistyössä etenkin poikansa Philo Remingtonin kanssa. Perheyhtiö kehitti ja valmisti aseita ja koneita, kuten takaaladattavan Remington- kiväärin, sekä ompelukoneita ja kirjoituskoneita. ==Lähteet== Luokka:Yhdysvaltalaiset keksijät Luokka:Yhdysvaltalaiset liikemiehet Luokka:Vuonna 1793 syntyneet Luokka:Vuonna 1861 kuolleet
Nora Mäkinen

Eleonora ”Nora” Mäkinen (oik. Gabrielsson, ent. Marttinen; ) oli suomalainen malli ja elokuvanäyttelijä. Mäkinen oli 1930- ja 1940-lukujen suosituimpia huippumalleja ja mannekiineja Suomessa. Hänen mallinuransa alkoi jo 15-vuotiaana, kun hänet valittiin Miss Heinolaksi. Mäkinen löydettiin filmiin, kun Toivo Särkkä näki hänet Helsingissä pidetyillä uutuusmessuilla ja pyysi koekuvaukseen. Mäkinen teki aluksi pikkuosia SF:n elokuvissa. Hänen merkittävin roolinsa oli Vappu Vuorenkaiku elokuvassa Vihtori ja Klaara (1939). Muita merkittäviä sivuosia olivat ilotytöksi ajautuva piika ”Gaselli” elokuvassa Laulu tulipunaisesta kukasta (1938) ja poikaystävänsä hylkäävä Elina komediassa Hätävara (1939). Mäkinen oli naimisissa ensin taiteilija Veikko Marttisen ja myöhemmin poliisikomentaja Erik Gabrielssonin kanssa. Hänen äitinsä oli "Kotkan ruusuna" tunnettu Rosalia Gurovitsch eli Rosa Mäkinen. == Filmografia == Vuosi Elokuva Rooli 1937 Lapatossu nuori retkiseurueessa 1937 Kuriton sukupolvi Löpö 1938 Laulu tulipunaisesta kukasta Elli, ”Gaselli” 1938 Markan tähden nainen kylpyrannalla 1938 Tulitikkuja lainaamassa Anna-Kaisa Hyvärinen 1939 Hätävara Elina 1939 Aktivistit Niskasen palvelijatar 1939 Vihtori ja Klaara Vappu Vuorenkaiku 1940 Poikani pääkonsuli hyväntekeväisyysneitonen 1946 Levoton veri ilotyttö == Lähteet == * * Helsingin muotisalongit ja salonkimuoti (arkistoituna) === Viitteet === Luokka:Suomalaiset mallit Luokka:Suomalaiset elokuvanäyttelijät Luokka:Vuonna 1920 syntyneet Luokka:Vuonna 1984 kuolleet
Ercola

Veikka Erkola (s. 31. tammikuuta 1979) on suomalainen dance-artisti, musiikkituottaja, säveltäjä ja miksaaja. Hän on julkaissut musiikkia monilla kansainvälisillä levy-yhtiöllä kuten Ministry of Sound / Data, Anjunabeats, Kompakt, Houseworks, cinnamon Flava, Gut Records ja Farout. Erkola aloitti musiikin tekemisen 1990-luvun puolessa välissä jolloin hän julkaisi useita ns. Tracker-ohjelmalla tehtyjä kappaleita S3M- ja XM -formaateissa. https://www.scenemusic.net/demovibes/artist/1159/ Musiikin tuottamisen ohella Erkola on myös ollut mukana useiden artistien tuotannoissa. Hän on miksannut Karri Koiran K.O.I.R.A. -albumin sekä Musta Barbaarin "Salil eka salil vika" -kappaleen, sekä oli mukana säveltämässä ja tuottamassa JVG:n Rata/Raitti -albumia, joka julkaistiin kesäkuussa 2019. Ercola oli tuottamassa Freemanin kappaletta "Noitanainen" vuoden 2012 Uuden musiikin kilpailua varten. Hän toimi tuottajana ja miksaajana Sini Sabotagen esikoisalbumilla. Vuonna 2015 Ercola aloitti uuden musiikkiprojektin nimeltään Erconomics jonka Youth- kappaleella vierailee laulaja Ronya. == Every Word == Ercolan vuoden 2008 kappale "Every Word" oli Yhdysvaltain Billboardin dance-listalla yli 39 viikkoa sekä nousi Hot Dance Airplay -listan kärkeen saman vuoden marraskuussa. == Valikoitu diskografia == * 2001: RinneRadio – Nao (tuottaja) * 2004: Nicole Willis – Be It (tuottaja) * 2007: Stig Dogg – Stigidilaatio (miksaaja) * 2010: Uusi Fantasia – Heimo (tuottaja, miksaaja, äänittäjä) * 2011: Freeman: Freeman 4 (äänittäjä, miksaaja, säveltäjä) * 2012: Idiomatic: New Terrain (tuottaja, äänittäjä, miksaaja, musiikkiohjelmoija) == Lähteet == ==Aiheesta muualla== * Ercola discogs.com -sivustolla * * Luokka:Suomalaiset musiikkituottajat Luokka:Suomalaiset säveltäjät Luokka:Vuonna 1979 syntyneet Luokka:Elävät henkilöt
Reform Act (1884)

Representation of the People Act (myös Reform Act 1884, Third Reform Act) oli Yhdistyneessä kuningaskunnassa vuonna 1884 toteutettu parlamentin alahuoneen vaalilakiuudistus, joka laajensi entuudestaan äänioikeutettujen joukkoa. Siihen liittyi myös vuonna 1885 hyväksytty Redistribution Act, joka merkitsi siirtymistä yhden edustajan vaalipiireihin. William Ewart Gladstonen johtaman liberaalihallituksen toteuttama uudistus oli jatkoa vuosien 1832 ja 1867 vaaliuudistuksille. Lain lähtökohtana oli liberaalien tyytymättömyys vuoden 1867 uudistukseen, joka oli laajentanut äänioikeutta kaupungeissa, mutta jättänyt maaseudun vaalipiirien asukkaat eriarvoiseen asemaan. Konservatiivien johtaja lordi Salisbury sen sijaan vastusti jyrkästi äänioikeutettujen määrän lisäämistä. Vuonna 1884 Gladstonen hallitus antoi lakiesityksen, joka olisi antanut maaseudun asukkaille äänioikeuden samoilla ehdoilla kuin kaupunkilaisilla jo oli. Esitys hyväksyttiin alahuoneessa, mutta konservatiivien hallitsema ylähuone hylkäsi sen. Gladstone uusi lakiesityksen, ja toisella kerralla ylähuone hyväksyi sen sillä ehdolla, että sitä seuraisi esitys parlamenttipaikkojen uudelleenjaosta vaalipiirien kesken.John Simkin: 1884 Reform Act Spartacus Educational. Viitattu 14.10.2013. Tätä koskeva laki (Redistribution Act) annettiin seuraavana vuonna.Third Reform Act 1884 Britannian parlamentti. Viitattu 14.10.2013. Vuoden 1884 uudistuksen seurauksena myös maaseudulla äänioikeuden saivat kaikki talonomistajat ja vähintään 10 puntaa vuodessa maksavat vuokralaiset. Äänioikeutettujen määrä kasvoi kahdesta kahdeksaan miljoonaan, ja käsitti tämän jälkeen noin 60 prosenttia aikuisesta miesväestöstä. Vaikka äänioikeutettujen joukko painottui edelleen keskiluokkaan, joukossa oli jo suuri osa työväenluokastakin. Esimerkiksi osa maatyöläisistä ja kaivostyöläisistä sai äänioikeuden.Risto Kari: Historian ABC: Kaikkien aikojen valtiot 2, s. 220. Tammi. Helsinki 2001. Vuoden 1885 Redistribution Actin tarkoituksena oli tasata äänestysalueiden koko ja siirtyä yhden edustajan vaalipiireihin. Alle 15 000 asukkaan kaupungit (yhteensä 79) menettivät edustajansa parlamentissa, 15 000 – 50 000 asukkaan kaupungit (36) muutettiin yhden edustajan vaalipiireiksi ja 50 000 – 165 000 asukkaan suuruiset kahden edustajan vaalipiireiksi. Sitä suuremmat äänestysalueet pilkottiin useiksi yhden edustajan vaalipiireiksi.John Simkin: 1885 Reform Act Spartacus Educational. Viitattu 14.10.2013. Jäljelle jäi vielä 23 kahden edustajan vaalipiiriä, jotka jaettiin vuonna 1910. Vuonna 1918 toteutettu neljäs vaaliuudistus antoi lopulta äänioikeuden käytännössä kaikille miehille ja pääosalle naisista. ==Lähteet== Luokka:Yhdistyneen kuningaskunnan historia Luokka:1884 Luokka:Yhdistyneen kuningaskunnan parlamentti
Yannick Anzuluni

Yannick Anzuluni (s. 21. elokuuta 1987) on kongolais-kanadalainen koripalloilija, pelipaikaltaan laituri. Hän edusti kaudella 2013–2014 Suomen I-divisioonassa pelannutta Tampereen Pyrintö II:ta ja Baltian liigassa seuran edustusjoukkuetta. == Pelaajaura == Anzuluni syntyi 21. elokuuta 1987 Zairen Kinshasassa. Pian Anzulunin syntymän jälkeen hänen perheensä muutti Belgiaan viettäen maassa kymmenen vuotta. Tämän jälkeen perhe muutti Kanadaan, missä Anzuluni tutustui koripalloon.http://slansportsmanagement.com/canadian- yannick-anzuluni-first-player-signed-into-nbl-of-canada Hän opiskeli Houghtonin yliopistossa, johon mennessään hän oli 188 senttimetriä pitkä. Yliopiston lopettaessaan hän oli kasvanut 206-senttiseksi. Vuosina 2010–2012 Anzuluni pelasi kanadalaisen Laval Kebsin joukkueessa, ja kaudella 2012–2013 hän pelasi ensimmäisen kautensa Euroopassa, Saksan Regionalligassa Magdeburgin joukkueessa 17,5 pisteen, 11 levypallon, 4,2 syötön ja 3,0 riiston keskiarvoilla.http://pyrinto.fi/yannick-anzuluni-vahvistaa-pyrinnon-i- divisioonajoukkuetta/ Kaudeksi 2013–2014 Anzuluni siirtyi suomalaisen Tampereen Pyrinnön organisaatioon, jossa hän edusti pääasiassa seuran reservijoukkuetta. Hän pelasi myös seuran edustusjoukkueessa sen Baltian liigan otteluissa. Lokakuussa Anzuluni teki I-divisioonassa BC Nokiaa vastaan 41 pistettä ja otti 14 levypalloa sekä 6 riistoa. Tammikuussa Oulun NMKY:tä vastaan hän saavutti lukemat 40/17/5 riistoa.http://www.basket.fi/sarjat/pelaajat/pelaaja/?season_id=87291&player;_id=4838697 Damon Williamsin pelikiellon johdosta Anzuluni pelasi Korisliigassa yhden ottelun sen runkosarjan päätöskierroksella tehden 15 pistettä ja ottaen 5 levypalloa sekä 5 riistoa.http://www.basket.fi/uutiset/?x22026=22917261 Kaudeksi 2014–2015 Anzuluni palasi Saksaan, EBC Rostockin joukkueeseen.http://www.ebcrostock.de/news/2014/06/yannick-anzuluni-wird-ein- wolf/ == Saavutukset == * Baltian liigan neljäs sija 2014 == Pelityyli == Pyrintö II:n päävalmentaja J-P Nieminen kuvaili Anzulunia sopimusta julkistettaessa "liikkuvaksi isoksi kaveriksi" ja monipuoliseksi pelaajaksi.http://www.basket.fi/uutiset/kaikki_uutiset/?x122462=18923826&utm;_source=Basket.fi&utm;_medium=twitter == Lähteet == * Yannick Anzuluni baskethotel.com * Profiili bbl.net * Profiili eurobasket.com === Viitteet === Luokka:Kanadalaiset koripalloilijat Luokka:Kinshasankongolaiset koripalloilijat Luokka:Vuonna 1987 syntyneet Luokka:Elävät henkilöt
Varsinaiset avokantaiset

Varsinaiset avokantaiset (Agaricomycetes) on sienien luokka kantasienten kaaressa ja avokantaisten alakaaressa. Koska sienten taksonomia ei ole tarkoin määritelty, luokasta Agaricomycetes käytetään joskus nimitystä avokantaiset. Kuitenkin monissa yhteyksissä tämä luokka jaetaan kuuluvaksi alakaareen Agaricomycotina. Näin muun muassa kansainvälisessä sienitutkimuksessa, jonka on julkaissut Elsevier. == Luokitus == Varsinaisiin avokantaisin kuuluu alaluokka Agaricomycetidae, johon kuuluvia lahkoja ovat helttasienet (Agaricales) ja Russulales, jossa ovat rouskut ja haperot ja esimerkiksi juurikäävät, sekä Boletales, johon kuuluu muun muassa tattien heimo. Varsinaisiin avokantaisiin kuuluu myös lahko Cantharellales, johon kuuluu Cantharellaceae-heimo. Muita lahkoja ovat Atheliales, Auriculariales, Geastrales, Gleophyllales, Lycoperdales, Melanogastrales ja Sclerodermatales sekä lähinnä kääpiä sisältävät lahkot Hymenochaetales ja Polyporales. == Lähteet == *
Pekka Matilainen

Pekka Matilainen (s. 1946) on suomalainen kirjailija ja työskennellyt muun muassa Yliopisto-lehden päätoimittajana. == Teokset == * Renessanssi (1995) * * Minun yliopistoni (2003) * * Belle Epoque - Ihmeellinen vuosisadanvaihde (2004) * Poggio Braccolini: Kaskuja / Facetiae (2006) * Äitini asunnossa (2008) * Kupoli (2013) * * Takaisin nollapisteeseen (2017) * Miniatyyrimaalari (2017) == Lähteet == == Aiheesta muualla == * Pekka Matilaisen esittely Atena Kustannuksen sivuilla * Pekka Matilaisen kotisivut Luokka:Suomalaiset kirjailijat Luokka:Suomalaiset päätoimittajat Luokka:Vuonna 1946 syntyneet Luokka:Elävät henkilöt
Chūō-ku (Osaka)

Chūō-ku (, kirjaimellisesti ”keskusta”) on yksi Osakan kaupungin 24:stä suuralueesta. Se sijaitsee nimensä mukaisesti kaupungin keskiosassa. Suuralueella on noin 83 572 asukasta (2013) ja sen pinta-ala on 8,88 neliökilometriä. Se on perustettu helmikuussa 1989 Higashin ja Minamin suuralueiden yhdistyessä. Chūō-ku ulottuu pohjoisessa Tosaborigawa-joelle ja etelässä Namban rautatieasemalle saakka, koillisosassa sijaitsee Osakan linna ja sen ympärillä levittäytyvä laaja puisto. Osakan keskusta-alueena siellä on merkittäviä viihde- ja liikekortteleita. Tärkeä Midōsuji-katu kulkee sen läpi pohjois-eteläsuuntaisesti; sen ympärillä suuralueen luoteisosassa kohoaa monien yritysten pääkonttoreita, hieman etelämpänä sijaitsee erilaisten yritysten keskittymiä: tekstiiliyritysten Senba, lääkkeidenvalmistuksen Dōshōmachi, arvopaperikaupan Kitahama ja lelu- ja nukkealue Matsuyamachi. Osakan linnan vieressä on Osaka Business Park -toimistoalue. Suuralueen eteläosassa Minamin alueella levittäytyy vuorostaan yksi kaupungin merkittävimmistä viihde- ja ostoskortteleista, johon kuuluvat Shinsaibashi ja Dōtonbori ravintoloineen, liikkeineen ja tavarataloineen ja esimerkiksi trendikäs Amerika-muran kaupunginosa. Eteläosa on myös kulttuurin keskus: siellä toimii Kansallinen bunrakuteatteri ja useita Ihara Saikakuun ja Chikamatsu Monzaemoniin liitettyjä temppeleitä ja pyhäköitä. Chūōn suuraluetta palvelevat lukuisat metro- ja rautatielinjat: Osakan metron Midōsuji-linja, Tanimachi-linja, Chūō-linja, Sennichimae-linja, Sakaisuji-linja ja Nagahori–Tsurumi-ryokuchi-linja, JR Westin Osakan ympyrälinja, Keihan- rautateiden Keihan-päälinja, Kintetsu-rautateiden Namba-linja, Hanshin- rautateiden Namba-linja sekä Nankai-rautateiden Nankai-päälinja. == Lähteet == == Aiheesta muualla == *Chūōn suuralueen internetsivut Luokka:Osakan suuralueet
Ernest Renan

Joseph Ernest Renan (27. tai 28. helmikuuta 1823 Tréguier, Ranska – 2. lokakuuta 1892 Pariisi, Ranska) oli ranskalainen filosofi, historioitsija, uskontotieteiljä ja orientalisti. Renan oli kriittisen filosofiasuuntauksen johtava hahmo Ranskassa. ==Tausta== Ernest Renanin isä oli ammatiltaan merimies. Renan sai pappiskoulutuksen ja tunnettiin etevänä opiskelijana. Opinnot saivat hänet kuitenkin luopumaan papinurasta. ==Ura== Renan piti kristinuskoa illuusiona, mutta kuitenkin arvokkaana ja välttämättömänä asiana ihmiskunnalle. Hän kirjoitti teoksen Jeesuksen elämästä, joka julkaistiin kristinuskon alkuvaiheista kertovassa kirjasarjassa. Hän kirjoitti myös viisiosaisen Israelin kansan historian sekä useita teoksia itämaisesta filosofiasta ja arkeologiasta. Renan toimi useita vuosia heprean, syyrian ja raamatullisen aramean kielten professorina Collège de Francessa. ==Tieteelliset näkemykset== Renan oli perehtynyt nationalismiin ja kansallisen identiteetin käsitteeseen. Vuonna 1882 julkaisemassaan kuuluisassa esseessä Qu'est-ce qu'une nation? (Mikä kansakunta on?) hän hylkäsi useimpien nationalistien vaaliman ajatuksen kansakuntien ikiaikaisuudesta ja luonnollisuudesta. Hänen mukaansa kansakunta oli sitä vastoin joukko ihmisiä, joita yhdisti solidaarisuus ja vapaaehtoinen halu kuulua yhteen, ”joka päivä uudistettava kansanäänestys”. Tämä uusi näkökulma merkitsi siirtymistä subjektiivisiin kriteereihin ja identiteettien pohtimiseen kansojen ja kansakuntien määrittelyssä. Renan korosti myös poliittisesti motivoidun historiankirjoituksen merkitystä kansallisen yhteishengen luomisessa.Jussi Pakkasvirta ja Pasi Saukkonen (toim.): Nationalismit, s. 23, 41, 101. WSOY 2005 Renan oli myös yksi varhaisimmista juutalaisten varhaishistorian tutkijoista, ja hän katsoi, että aškenaasijuutalaiset ovat turkkilaissukuisen kasaarikansan jälkeläisiä. Tämä teoria aškenasijuutalaisten kasaarialkuperästä on nykyäänkin tieteen kiinnostuksen kohteena. ==Lähteet== Luokka:Ranskalaiset filosofit Luokka:Ranskalaiset professorit Luokka:Orientalistit Luokka:Uskontotieteilijät Luokka:Ranskan akatemian jäsenet Luokka:Vuonna 1823 syntyneet Luokka:Vuonna 1892 kuolleet
Schwarzwaldinvihikoira

Schwarzwaldinvihikoira (Schwarzwälder Schweißhund) on saksalainen koirarotu, jolla ei ole FCI:n tunnustusta. Se on yksi kolmesta saksalaisesta jäljestävästä koirasta, kahden muun ollessa FCI:n virallistamat hannoverinvihikoira ja baijerinvuoristovihikoira, ja se muistuttaakin ulkoisesti näitä. Huomaa, että myös slovakianajokoira tunnetaan englanniksi vaihtoehtoisella nimellä Black Forest Hound, mutta sillä ei ole mitään tekemistä tämän rodun kanssa. == Ulkonäkö == Schwarzwaldinajokoira on usein joko saksanhirvenpunainen tai mustajuovikas ruskealla pohjalla (brindle). Molemmilla väreillä on normaalisti musta maski. Säkäkorkeus on 50–61 cm ja paino 20–40 kg.Becker, I. (2013). Hunderassen – Alle Hunderassen dieser Welt (eBook). Kai Bruchmann. ISBN 978-3-00-037374-9. == Luonne ja käyttäytyminen == Saksalainen Ilka Becker kuvailee teoksessaan rotua sanoilla omanarvontuntoinen, määrätietoinen, ystävällinen, rauhallinen, lapsirakas, tarkkavainuinen, vahvasti riistaviettinen ja perhettään kohtaan omistautunut. == Alkuperä == Schwarzwaldinvihikoira on nimensä mukaisesti kotoisin Baden- Württembergin osavaltiossa sijaitsevasta Schwarzwaldin vuoristosta. Se on erittäin nuori rotu, sillä se jalostettiin vasta 1990-luvun alussa hannoverinvihikoirasta ja plottinajokoirasta. Risteytyksessä toivottiin yhdistyvän ensiksi mainitun jäljestystaidot ja jälkimmäisen älykäs riistanajo. Vuodesta 1994 lähtien schwarzwaldinvihikoiraa voidaan katsoa kasvatetun puhtaana verilinjana ilman että siihen olisi sekoitettu enää muita rotuja. == Terveys == Schwarzwaldinvihikoiran odotettavissa oleva elinikä on noin 12 vuotta. == Lähteet == === Viitteet === Luokka:Saksalaiset koirarodut Luokka:Ajokoirat Luokka:FCI:n ulkopuoliset rodut
Oscar Hijuelos

Oscar Jerome Hijuelos (24. elokuuta 1951 New York – 12. lokakuuta 2013 New York) oli yhdysvaltalainen kirjailija, jolla oli kuubalaiset sukujuuret. Hijuelosin tunnetuin romaani on kuubalaisista muusikoista kertonut Mambo Kings: rakkauden rytmit, josta hän sai Pulitzer-palkinnon. Romaanista tehtiin myös elokuva ja näyttämömusikaali. ==Teokset== * Our House in the Last World (1983) * Mambo Kings: rakkauden rytmit (The Mambo Kings Play Songs of Love, 1989) * Emilion neljätoista sisarta (The Fourteen Sisters of Emilio Montez O’Brien, 1993) * Vanhan herran joulu (Mr. Ives’ Christmas, 1995) * Kuubalainen sydän (Empress of the Splendid Season, 1999) * A Simple Habana Melody (from when the world was good) (2002) * Dark Dude (2008) * Kaunis María: tositarina Mariá García y Cifuentesista, naisesta kuuluisan laulun takana (Beautiful Maria of My Soul, 2010) * Thoughts Without Cigarettes: A Memoir (2011) ==Lähteet== Luokka:Yhdysvaltalaiset kirjailijat Luokka:Kirjallisuuden Pulitzer-palkinnon saaneet Luokka:Amerikankuubalaiset Luokka:Vuonna 1951 syntyneet Luokka:Vuonna 2013 kuolleet
7 sillan saaristo

7 sillan saaristo () on nimitys Pohjanmaalla, Suomessa sijaitsevalle saaristolle, jossa on seitsemän siltaa. Saariston läpi kulkee Seututie 749. Tien seitsemän siltaa järjestyksessä Pietarsaaresta Kokkolaan ovat: # Lammassaaren silta () # Varassaarensilta () # Storströmeninsilta () # Gertrudinsilta () # Åköströminsilta () # Vattunginsilta () # Hickarönsilta () Matka 2013 -messuilla 7 sillan saaristo voitti yleisöäänestyksen kiinnostavimmasta kotimaisesta kohteesta. == Lähteet == == Aiheesta muualla == *7 sillan saariston kotisivut Luokka:Kokkolan luonto Luokka:Pietarsaaren luonto Luokka:Luoto Luokka:Pedersören kunta Luokka:Kruunupyy Luokka:Uusikaarlepyy
Wild card games

MLB Postseason ;Wild card games ;Division series :American League :National League ;Championship series :American League :National League ;World Series Wild card games on baseballin ammattilaisliigan MLB:n konferenssien, American Leaguen ja National Leaguen, ensimmäinen pudotuspelikierros. Kierroksella ratkaistaan joukkueet, jotka jatkavat pudotuspelien seuraavalle kierrokselle American League Division Series tai National League Division Series. Ottelut pelattiin kerrasta poikki menetelmällä, joka aiheutti myös arvostelua.One-and- done playoff format wrong Ensimmäisen kerran wild card games oli ohjelmassa kaudella 2012, tätä ennen villi kortti myönnettiin suoraan kummankin liigan parhaalle joukkueelle, joka ei voittanut divisioonaansa. ==Wild card games== Vuosi Liiga Voittaja Tulos Häviäjä 2012 AL Baltimore Orioles 5–1 Texas Rangers 2012 NL St. Louis Cardinals 6–3 Atlanta Braves 2013 AL Tampa Bay Rays 4–0 Cleveland Indians 2013 NL Pittsburgh Pirates 6–2 Cincinnati Reds 2014 AL Kansas City Royals 9–8 Oakland Athletics 2014 NL San Francisco Giants 8–0 Pittsburgh Pirates 2015 AL Houston Astros 3–0 New York Yankees 2015 NL Chicago Cubs 4–0 Pittsburgh Pirates 2016 AL Toronto Blue Jays 5–2 Baltimore Orioles 2016 NL San Francisco Giants 3–0 New York Mets 2017 AL New York Yankees 8–4 Minnesota Twins 2017 NL Arizona Diamondbacks 11–8 Colorado Rockies 2018 AL New York Yankees 7–2 Oakland Athletics 2018 NL Colorado Rockies 2–1 Chicago Cubs 2019 AL Tampa Bay Rays 5–1 Oakland Athletics 2019 NL Washington Nationals 4–3 Milwaukee Brewers Vuodesta 2022 on noudatettu järjestelmää, jossa kummankin konferenssin Wild card gamesissa kohtaavat divisioonansa vähiten menestynyt voittaja ja kolme konferenssin divisioonan voittajien jälkeen runkosarjassa parhaiten menestynyttä joukkuetta. ==Lähteet== Luokka:Major League Baseball
Kiinanloistofasaani

Kiinanloistofasaani (Lophophorus lhuysii) on endeemisenä eteläisessä Kiinassa ja Tiibetissä tavattava aitokanoihin kuuluva lintulaji. Laji luokitellaan uhanalaisuusluokitukseltaan vaarantuneeksi. ==Koko ja ulkonäkö== Kiinanloistofasaani on suurehko kanalintu ja se voi saavuttaa 75-80 cm pituuden. Lajilla esiintyy sukupuolidimorfiaa ja koiras on huomattavasti värikkäämpi kuin naaras. Kiinanloistofasaanin selkä, siivet ja pyrstö ovat väriltään kiiltävän sinivioletit. Pää on vihreä ja päässä on violetti harja. Naama on osittain höyhenistä paljas ja väriltään sininen. Kaula ja niska ovat väriltään pronssinväriset. Koiraan rinta ja vatsa ovat kiiltävän mustat. Naaras on väritykseltään vaatimattomampi ja suurimmaksi osaksi ruskeankirjava ja selkä on valkoinen. ==Levinneisyys ja elinympäristö== Kiinanloistofasaania tavataan lounaisesta Kiinasta ja Tiibetistä. Laji elää korkealla vuoristometsissä, tyypillisesti noin 2 800-4 900 metrin korkeudessa, ja paikoitellen puurajan yläpuolella alppiruusuja kasvavilla alueilla ja vuoristonummilla. Lajin kantaa uhkaa elinympäristöjen häviäminen laiduntamisen, ravintokasvien keräämisen, pesien tuhoaminsen ja laittoman metsästyksen vuoksi. Kiinanloistofasaanikannan kooksi arvioidaan 2 500-10 000 yksilöä. ==Lähteet== Luokka:Aitokanat Luokka:Uhanalaiset linnut
Michiko Kashiwabara

Michiko Kashiwabara (; s. 14. maaliskuuta 1991 Hakuba-Nagano) on japanilainen uransa lopettanut maastohiihtäjä. Kashiwabara sijoittui Vancouverin olympialaisissa 2010 kymmenen kilometrin vapaan hiihtotavan väliaikailähtökilpailussa kuudenneksikymmenenneksi. http://www.fis- ski.com/uk/604/610.html?sector=CC&competitorid;=139906&raceid;=16234 Vuonna 2009 Liberecin MM-kilpailuissa Kashiwabara sijoittui sprintissä neljänneksikymmenneksiviidenneksi. http://www.fis- ski.com/uk/604/610.html?sector=CC&competitorid;=139906&raceid;=14505 Maastohiihdon maailmancupissa Kashiwabara on kilpaillut kaudesta 2009-2010 alkaen ja hänen paras sijoituksensa maailmancupissa on kolmaskymmenesyhdeksäs sija Davosista viidentoista kilometrin vapaan hiihtovan kilpailusta. http://www.fis- ski.com/uk/604/610.html?sector=CC&competitorid;=139906&raceid;=19183 Kashiwabara käyttää Fischerin suksia. == Lähteet == * http://www.fis- ski.com/uk/604/613.html?type=biog&competitorid;=139906&sector;=CC ===Viitteet=== Luokka:Japanilaiset maastohiihtäjät Luokka:Vuonna 1991 syntyneet Luokka:Elävät henkilöt
Britney Jean

Britney Jean on yhdysvaltalaisen poplaulaja Britney Spearsin kahdeksas studioalbumi, joka julkaistiin 29. marraskuuta 2013. Albumin ensimmäinen single, ”Work Bitch” julkaistiin 16. syyskuuta 2013. Albumi myi ensimmäisellä viikolla Yhdysvalloissa 107 000 kappaletta, mikä riitti Billboard-listan sijaan neljä. ==Taustaa== Joulukuussa 2012 Spearsin kerrottiin aloittaneen työskentelemään kahdeksannen studioalbuminsa parissa. 17. syyskuuta 2013 Spears kertoi Good Morning America-ohjelmassa, että albumilla ei vielä ollut nimeä, mutta että se julkaistaisiin 3. joulukuuta 2013. Spears kertoi lempikappaleensa albumilla olevan Perfume. 15\. lokakuuta 2013 Spears kertoi Lontoossa Capital Radiossa, että albumin nimeksi tulee Britney Jean. Spearsin mukaan albumin nimi on henkilökohtainen, sillä hänen perheensä ja ystävänsä kutsuvat häntä sillä nimellä ja hän halusi jakaa tämän faniensa kanssa. Spears on useasti kuvaillut albumia hänen henkilökohtaisimmaksi tähän saakka. Spears on kertonut myös hänen eron ex-kihlatun Jason Trawickin kanssa olevan yksi albumin aiheista. 25\. lokakuuta 2013 Spears julkaisi albumin kansikuvan ja samalla faneilleen suunnatun avoimen kirjeen. Kirjeessä Spears kiittää fanejaan, kertoo viimeistelevänsä albumia ja kuvailee sitä henkilökohtaisemmaksi kuin hänen aikaisemmat albuminsa. Spears sanoo myös haluavansa näyttää itsestään uuden puolen ja oppineensa paljon itsestään tehdessään albumia. ==Kappaleet== ==Lähteet== Luokka:Vuoden 2013 albumit Luokka:Britney Spearsin albumit
B-sarja (jalkapallo)

B-sarja oli Suomen Palloliiton alaisista jalkapallosarjoista toiseksi korkein sarjataso vuosina 1930–1935. Vuonna 1936 sarja muodostettiin kiinteälle pohjalle, jolloin edellisellä kaudella varsinaisessa sarjassa menestyneet saivat siinä paikan. Näin syntyi Itä–Länsi-sarja, joka vastasi toiminnaltaan myöhempää Suomensarjaa jokseenkin täydellisesti. Välirauhan kautena 1940-1941 B-sarja palasi nimikkeenä vielä yhdeksi kaudeksi, tällöin sarja pelattiin yksilohkoisena. Kausien 1930-1935 B-sarja voidaan jakaa kahteen vaiheeseen. Ensiksi suoritettiin piireissä karsintakilpailuja joko sarja- tai cupmuotoisina, jonka jälkeen piirien parhaat selviytyivät varsinaiseen B-sarjaan, joka yleensä sisälsi sarjan lisäksi myös pudotuspelikierroksia. Kauden 1930 B-sarja esimerkiksi pelattiin kokonaan cup-järjestelmällä. Joukkueet, jotka eivät nousseet B-sarjasta A-sarjaan, eivät saaneet myöskään minkäänlaista etuoikeutta päästä suoraan seuraavan kauden B-sarjan varsinaiseen kilpailuun, vaan joutuivat jälleen aloittamaan kautensa piirin sarjoissa. Ajoittain edellisellä kaudella A-sarjasta pudonneet joukkueet vapautettiin tästä alkukarsinnasta. ==Historia== Vuosina 1908-1929 Suomen mestaruudesta pelattiin cup-muotoisesti. Eri sarjatasoja tai -luokkia ei ollut, vaan kaikki joukkueet pelasivat samassa kilpailussa, joka yleensä aloitettiin siten, että maa jaettiin alueisiin matkakustannusten vähentämiseksi ja alueiden parhaat kohtasivat sitten kilpailun viimeisillä kierroksilla. Vuonna 1930 päätettiin Suomen mestaruus ensimmäisen kerran ratkaista sarjamuotoisella kilpailulla. Sarja nimettiin Suomen sarjaksi. Kevään karsintojen jälkeen A-sarjaan selviytyi kahdeksan joukkuetta. B-sarjaan kelpuutettiin SPL:n vuosikokouksen päätöksen mukaan 7 joukkuetta Suomen Urheilulehti 27.1.1930, yksi kustakin SPL:n piiristä. Ennen varsinaisen sarjan (cup-kilpailu) alkua piireissä suoritettiin kuitenkin karsintoja piirin edustajan valitsemiseksi. Joissakin piireissä joukkueet B-sarjaan ratkesivat samassa yhteydessä kuin A-sarjaankin. Vuosina 1931-1935 sarjajärjestelmä koki useita muutoksia, mutta periaate pysyi samana. Alkusarjat pelattiin piirien järjestäminä, jonka jälkeen Palloliitto järjesti tarvittaessa alueiden välisiä karsintaotteluja pääsystä varsinaiseen B-sarjaan. Sarjan voittaja nimettiin Suomen B-mestariksi ja se kuten myös kilpailussa toiseksi sijoittunut joukkue nousivat A-sarjaan. ==B-sarjan perustietoja== Finland - List of League Second Level Tables Kausi Piirit/ alueet Joukkueet yhteensä Joukkueet varsinainen sarja (cup) Voittaja 2. sija 1930 7 ? (7) Sudet Helsingin Jalkapalloklubi 1931 8 ? 4 (10) Åbo IFK Helsingin Toverit 1932 8 ? 6 Helsingin Jalkapalloklubi Ekenäs IF 1933 9 ? 6 (10) Turun Urheiluliitto Helsingin Toverit 1934 8 ? 12 Vaasan Palloseura Vasa IFK 1935 10 ? 14 Turun Palloseura Idrottsföreningen Drott 1940-1941 – 8 8 Vasa IFK Kuopion Pallotoverit == Katso myös == * Suomensarja == Lähteet == == Aiheesta muualla == *SPL toimintakertomukset, Suomen Urheiluarkisto B
Kurkkupastilli

thumb| Kurkkupastilli Kurkkupastilli (tunnetaan myös nimellä yskänpastilli) on kurkkukivun ja yskän oireita helpottamaan tarkoitettu imeskeltävä pastilli. Kurkkupastilleja käyttävät myös mm. tupakoivat ihmiset hengityksensä raikastamiseen. == Ainesosat == Kaupoissa myytävät pastillit koostuvat pitkälti samoista ainesosista kuin muutkin makeiset. Niiden vaikuttava ominaisuus saadaan aromeilla, öljyillä ja makeutusaineilla, kuten eukalyptusöjyllä ja piparminttuöljyllä, sekä erilaisilla ksylitolin, piparmintun, vihermintun, salmiakin, sitruunan ja eukalyptuksen makuisilla aromeilla. Makeispastilleja on saatavana myös sokerittomana. Nämä pastillit eivät itsessään hoida kurkkukipua mutta lievittävät oireita, kunnes infektio paranee itsestään. Lääkinnällisiä kurkkupastilleja myydään apteekeissa, ja useimmat niistä ovat saatavana ilman reseptiä. Ne sisältävät antiseptisiä ja puuduttavia aineita, kuten bentsokaiinia, ja ne ovat tarkoitettu rajumman ja pitkäkestoisemman kurkkukivun, kuten angiinan, oireiden lievittämiseen. Lääkinnälliset pastillit eivät aina yksistään riitä parantamaan ongelmaa, mutta ne ovat hyviä esim. antibioottikuurin tukena. Luokka:Makeiset
I Don’t Stand a Ghost of a Chance with You

”I Don’t Stand a Ghost of a Chance with You” (usein pelkkä ”Ghost of a Chance”) on Victor Youngin säveltämä balladi vuodelta 1932. Kappaleen sanoittivat Ned Washington ja Bing Crosby. Ensimmäisen nauhoituksen kappaleesta teki Bing Crosby Brunswick-levy-yhtiölle. Joitakin kuukausia myöhemmin myös Ted Fio Rito nauhoitti kappaleen Brunswickille orkesterinsa kanssa. Levy-yhtiö ei uskonut aluksi ”Ghost of a Chancen” mahdollisuuksiin ja sijoitti molemmat äänitykset levyn B-puolelle. Crosbyn julkaisun A-puolena toimi ”Just an Echo in the Valley”, ja Fio Riton A-kappale oli ”I’ll Take an Option with You”. Kappaleesta on tullut jazzmusiikissa usein soitettu standardi. Kornetisti Bobby Hackett nauhoitti kappaleen vuonna 1938, ja sävellyksen merkittävimpiin varhaisiin jazzlevytyksiin kuuluu Cab Callowayn äänitys vuonna 1940. Callowayn nauhoituksessa on koko kappaleen ajan pääosassa Chu Berryn tenorisaksofoni eikä orkesterinjohtaja itse esiinny kappaleessa lainkaan. Chu Berryn tulkinta sai monet saksofonistit kiinnostumaan kappaleesta. ”Ghost of a Chancen” ovat nauhoittaneet myös muun muassa Clifford Brown, Benny Carter, Ella Fitzgerald, Coleman Hawkins, Billie Holiday, Illinois Jacquet, Diana Krall, Thelonious Monk, Wes Montgomery, Lennie Tristano ja Lester Young. Sävellys on C-duurissa ja aikakauden populaarimusiikille tyypillisesti rakenteeltaan AABA. Sanoituksessa kuvataan toivotonta rakkautta saavuttamattomissa olevaan ihmiseen. Laulun nimi tarkoittaa ”minulla ei ole mitään mahdollisuutta (kirjaimellisesti mahdollisuuden haamuakaan) sinuun”. == Lähteet == Luokka:Vuoden 1932 kappaleet Luokka:Jazzstandardit Luokka:Ned Washingtonin sanoittamat kappaleet Luokka:Victor Youngin säveltämät kappaleet Luokka:Balladit Luokka:Yhdysvaltalaiset musiikkikappaleet
Yūichi Onda

Yūichi Onda (, s. 24. maaliskuuta 1980, Kōgen, Nakakubikin piiri, Niigatan prefektuuri, Japani) on japanilainen maastohiihtäjä. Onda sijoittui Torinon olympialaisissa 2006 sprintissä seitsemänneksitoista.http://www.fis- ski.com/uk/604/610.html?sector=CC&competitorid;=45136&raceid;=16239 Onda osallistui myös Vancouverin olympialaisiin 2010. Sapporon MM-kilpailuissa 2007 Onda sijoittui kahdenneksikymmeneksiviidenneksi perinteisellä hiihtotavalla hiihdetyssä sprintissä.http://www.fis- ski.com/uk/604/610.html?sector=CC&competitorid;=45136&raceid;=12590 Se on hänen paras henkilökohtainen suorituksensa maailmanmestaruuskilpailuissa. Maastohiihdon maailmancupin osakilpailussa Onda on sijoittunut parhaimmillaan kahdesti neljänneksi. Onda käyttää Fischerin suksia. == Lähteet == * http://www.fis- ski.com/uk/604/613.html?type=biog&competitorid;=45136&sector;=CC ===Viitteet=== Luokka:Japanilaiset maastohiihtäjät Luokka:Vuonna 1980 syntyneet Luokka:Elävät henkilöt
Ragged Island

Ragged Island on pieni saari Bahamalla. Se kuuluu saariketjuun, joka tunnetaan nimellä Ragged Island Chain. Koko saariketju kuuluu samaan hallintoalueeseen, ja sen ainoa vakituinen asutus on Ragged Islandilla. Saariketjun suurimpia saaria ovat muun muassa Racoon Cay ja Little Ragged Island. Englantilaiset lojalistit asuttivat Ragged Islandin Amerikan vapaussodan aikana. Saaren ainoa kylä Duncan Town on nimetty ensimmäisen asuttajan Duncan Taylorin mukaan. Saaren talous perustui alun perin suolan keräämiseen, jonka loputtua asukasluku on romahtanut. Nykyään saaren 72 asukasta elättävät itsensä kalastamalla ja turismilla. ==Lähteet== Luokka:Bahaman saaret Luokka:Bahaman alueet
Kampsuherran valtakunta

Kampsuherran valtakunta eli Shamaanivaltakunta on kirjailija Oiva Arvolan perustama ja ylläpitämä kuvitteellinen valtakunta Rovaniemellä Ounasjoen varrella. Valtakuntaan tehdään vieraiden toiveiden mukaan suunniteltuja valtiovierailuja. Valtakunnan Parlamentista voi varata kokoustilaa 40 hengelle. == Ohjelma == Valtakuntaan saavutaan aina tullin kautta, missä jokainen vieras painaa oman passinsa poronvereen kastetulla peukalonjäljellä. Tullin jälkeen seuraa pahojen henkien häätö, ja ohjelma jatkuu vieraiden toiveiden mukaan. Kampsuherran Valtakunnassa voi kierrellä omatoimisesti tai oppaan seurassa. Ohjelmassa on yleensä mm. ruokailua lappilaisilla eväillä, tinan valamista, kilpapotkukelkkailua, tandemhiihtoa ja paljon tarinoita. == Lähteet == * Kampsuherran Valtakuntaan tullaan tullin kautta ja ostetaan passi == Aiheesta muualla == * Kampsuherra.com Luokka:Rovaniemen nähtävyydet Luokka:Kuvitteelliset valtiot
AMX-13 DCA

AMX-13 DCA on ranskalainen ilmatorjuntapanssarivaunu. Se kehitettiin 1960-luvulla AMX-13 -tyypin kevyestä panssarivaunusta vastaamaan Ranskan armeijan tarpeita ja vaatimuksia. Mallia valmistettiin 60 vaunua, ja siitä myytiin 1980-luvulla arabimaihin muunneltuja vaunuyksilöitä, joiden alusta oli AMX-30.Trewhitt: s. 248 AMX-13 DCA:ssa on Oeil Noir 1 -tyypin seurantatutka. Tutkakupu vedettiin sisään ajonaikana. Tämän it-psv-tyypin tuotanto alkoi 1969, ja AMX-13 DCA oli 1970-luvulla ainut edustaja omassa sarjassaan Ranskan asevoimissa. Vaunun pääaseistuksena on kaksi 30 mm Hispano/Oerlikon it- kanuunaa. ==Teknisiä tietoja== * Omamassa: 17 200 kg * Miehistö: 3 henkeä * Panssarointi: 25 mm * Voimanlähde: SOFAM 8-syl. bensiinimoottori, nestejäähdytys: tyyppi SOFAM 8Gxb (teho 250 hv/186 kW) * Aseistus: 2x 30 mm it-kanuunaa, valmistaja Hispano/Oerlikon * Enimmäisnopeus tieolosuhteissa: 60 km/h * Toimintasäde: 300 km ==Lähteet== * Trewhitt, Philip: Panssarivaunut ja panssaroidut ajoneuvot, Karisto Oy, Hämeenlinna, 2009, suom. Petri Kortesuo ISBN 978-951-23-5145-9 (s. 248) === Viitteet === ==Aiheesta muualla== * http://www.probertencyclopaedia.com/cgi-bin/res.pl?keyword=AMX-13+DCA * http://www.chars- francais.net/new/index.php?option=com_content&task;=view&id;=697&Itemid;=41 * http://tanknutdave.com/the-french-amx-13-tank/ Luokka:Ranskalaiset ilmatorjuntapanssarivaunut
Denis Denisov

Denis Denisov (s. 31. joulukuuta 1981) on venäläinen jääkiekkoilija, pelipaikaltaan puolustaja. Denisov pelaa KHL-joukkue TsSKA Moskovassa. Buffalo Sabres varasi hänet NHL:n varaustilaisuuden 2000 viidennellä kierroksella, varausnumerolla 149, mutta hän on pelannut koko uransa Venäjällä. Denisov laukoo vasemmalta. == Lähteet == Luokka:Venäläiset jääkiekkoilijat Luokka:Jääkiekon maailmanmestarit Luokka:Buffalo Sabresin varaamat pelaajat Luokka:Vuonna 1981 syntyneet Luokka:Elävät henkilöt
Madeleine-leivos

Madeleine-leivos () on simpukankuoren muotoinen pieni kakkunen, joka on lähtöisin Ranskan koillisosista, Commercysta ja Liverdunista. Sen taikina valmistetaan vaahdottamalla munat ja sokeri sekä lisäämällä vehnäjauhoa, sitruunamehua, raastettua sitruunankuorta ja sulaa voita. Kirjailija Marcel Proust teki leivoksista maailmankuuluja teoksen Kadonnutta aikaa etsimässä ensimmäisessä osassa. Teoksessa tapahtuu usein, että jokin pieni aistimus sysää liikkeelle muistojen ja mielikuvien vyöryn. Niinpä teoksen päähenkilö muistaa, kuinka hänen äitinsä lähetti tämän hakemaan pullean pikku leivonnaisen, jota kutsutaan nimellä Petite Madeleine. == Lähteet == == Aiheesta muualla == Luokka:Leivokset Luokka:Ranskalainen keittiö
Ylösnousemus (Remes)

Ylösnousemus on Ilkka Remeksen kirjoittama jännitysromaani, jonka WSOY on julkaissut vuonna 2012. == Juoni == Vuonna 1987 Rauma-Repola rakentaa kaksi Mir-sukellusalusta Neuvostoliittoon. CIA painostaa lopettamaan lupaavan bisneksen. Nyt tutkija Salla Määtän tytär Taru katoaa. Pian Salla saa tietää sukellusveneiden rakentamiseen osallistuneen aviomiehensä Harrin olevan elossa, vaikka tätä on luultu kuolleeksi jo vuosien ajan. == Lähteet == * Ylösnousemus Ilkka Remeksen sivulla * Ylösnousemus. Kirjasampo Luokka:Ilkka Remeksen teokset Luokka:Jännitysromaanit Luokka:Vuoden 2012 kirjat
Automaattikynä

Automaattikynä () tai allekirjoituskone on laite, jota käytetään allekirjoituksen tekemiseen. Yleensä automaattikynää käytetään, kun halutaan saada aikaan oikean allekirjoituksen kaltainen jälki silloin kun usean allekirjoituksen tekeminen käsin olisi työlästä ja kun halutaan välttää allekirjoituksen valmistamista painamalla tai kopioimalla. Luokka:Koneet
Vihan sukua

Vihan sukua on Seppo Jokisen kirjoittama jännitysromaani. Vihan sukua on julkaistu myös Ola Tuomisen lukemana äänikirjana. == Juoni == Juna suistuu raiteiltaan Tampereella räjähdyksen vuoksi ja komissario Koskinen joutuu selvittämään rikosvyyhteä. Suojelupoliisi epäilee terrorismia, mutta Koskinen ei usko asioiden olevan sitä, miltä ne näyttävät. == Lähteet == * http://www.crime.fi/2013/04/vihan-sukua/ * https://kirja.elisa.fi/aanikirja/vihan-sukua * http://www.aamulehti.fi/Kirjat/1194813384382/artikkeli/seppo+jokinen+vihan+sukua.html Luokka:Seppo Jokisen teokset Luokka:Jännitysromaanit Luokka:Vuoden 2013 kirjat
Vuoribekardi

Vuoribekardi (Pachyramphus albogriseus) eli aiemmalta nimeltään vuorilepinkäistyranni on tityrojen heimoon kuuluva varpuslintu. ==Levinneisyys== Vuoribekardia tavataan Keski-Amerikassa ja Etelä-Amerikan luoteisosissa. Lajin on kuvattu olevan harvinainen, mutta sen kannankehitys on vakaa. Se on luokiteltu elinvoimaiseksi. Vuoribekardin elinympäristöä ovat vuoristometsät. ==Lähteet== Luokka:Tityrat
Meksikonbekardi

Meksikonbekardi (Pachyramphus major) eli aikaisemmalta nimeltään meksikonlepinkäistyranni on tityrojen heimoon kuuluva varpuslintu. ==Levinneisyys== Meksikonbekardia tavataan Meksikossa ja Keski-Amerikassa. Sen kannaksi arvioidaan 50 000–499 999 yksilöä. Lajin kannankehitys on vakaa, ja se on luokiteltu elinvoimaiseksi. Meksikonbekardin elinympäristöä ovat metsät ja niiden reunamaat. ==Lähteet== Luokka:Tityrat
Nokiselkäbekardi

Nokiselkäbekardi (Pachyramphus surinamus) eli aiemmalta nimeltään nokiselkätyranni on tityrojen heimoon kuuluva varpuslintu. ==Levinneisyys== Nokiselkäbekardia tavataan Brasiliassa, Ranskan Guayanassa ja Surinamessa. Sitä on kuvattu harvinaiseksi ja laikuttaisesti esiintyväksi, mutta sen kannankehitys on vakaa. Laji on luokiteltu elinvoimaiseksi. Nokiselkäbekardin elinympäristöä ovat metsät. ==Lähteet== Luokka:Tityrat
Ruusubekardi

Ruusubekardi (Pachyramphus aglaiae) eli aiemmalta nimeltään ruusukurkkutyranni on tityrojen heimoon kuuluva varpuslintu. ==Levinneisyys== Ruusubekardia tavataan Yhdysvaltain eteläosissa, Meksikossa ja Keski-Amerikassa. Lajin populaatio on erittäin suuri, ja sen kannankehitys on vakaa. Se on luokiteltu elinvoimaiseksi. Ruusubekardin elinympäristöä ovat metsät. ==Lähteet== Luokka:Tityrat
Lyijybekardi

Lyijybekardi (Pachyramphus homochrous) eli aiemmalta nimeltään lyijytyranni on kotingojen heimoon kuuluva varpuslintu. ==Levinneisyys== Lyijybekardia tavataan Kolumbiassa, Ecuadorissa, Panamassa, Perussa ja Venezuelassa. Lajia on kuvattu melko yleiseksi, ja sen kannankehitys on vakaa. Se on luokiteltu elinvoimaiseksi. Lyijybekardin elinympäristöä ovat kosteat metsät ja niiden reunamaat. ==Lähteet== Luokka:Tityrat
Haavabekardi

Haavabekardi (Pachyramphus minor) eli aiemmalta nimeltään haavatyranni on tityrojen heimoon kuuluva varpuslintu. ==Levinneisyys== Haavabekardia tavataan laajalla alueella Etelä-Amerikan pohjoisosissa. Lajia on kuvattu harvinaiseksi, ja sen kannankehitys on laskeva. Sen ei kuitenkaan uskota olevan vaarassa, ja se on luokiteltu elinvoimaiseksi. Haavabekardin elinympäristöä ovat metsät ja niiden reunamaat. Sukupuolet eroavat hieman toisistaan ulkonäöltään. ==Lähteet== Luokka:Tityrat
Nokibekardi

Nokibekardi (Pachyramphus validus) eli aiemmalta nimeltään nokilepinkäistyranni on tityrojen heimoon kuuluva varpuslintu. ==Levinneisyys== Nokibekardia tavataan Etelä-Amerikan itä- ja keskiosissa. Sitä on kuvattu harvinaiseksi, mutta sen kannankehitys on vakaa. Laji on luokiteltu elinvoimaiseksi. Nokibekardin elinympäristöä ovat metsät ja metsien reunamaat. ==Lähteet== Luokka:Tityrat
Jamaikanbekardi

Jamaikanbekardi (Pachyramphus niger) eli aiemmalta nimeltään jamaikanlepinkäistyranni on kotingojen heimoon kuuluva varpuslintu. ==Levinneisyys== Jamaikanbekardi tavataan kotoperäisenä Jamaikalla. Sitä on kuvattu melko yleiseksi, ja sen kannankehitys on vakaa. Laji on luokiteltu elinvoimaiseksi. Jamaikanbekardin elinympäristöä ovat avoimet metsät ja metsien reunamaat. Linnun ravintoa ovat hyönteiset. ==Lähteet== Luokka:Tityrat
HafenCity

HafenCity on rakenteilla oleva kaupunginosa Hampurissa Saksassa. Sitä rakennetaan vanhalle satama-alueelle, ja se on yksi Euroopan suurimmista kaupungin sisäisistä rakennusprojekteista. Alueelle rakennetaan uusia asuin- ja liikekortteleita. Sinne ei kuitenkaan rakenneta yhtään suurta kauppakeskusta, vaan kaupat ovat perinteisiä kivijalkakauppoja. Tämän lisäksi kunnostetaan vanha suojeltu varastokaupunki Speicherstadt. HafenCityyn tulee asuntoja 10 000 asukkaalle ja työtiloja 15 000 työntekijälle. Lisäksi sinne rakennettiin suurikokoinen konserttitalo Elbphilharmonie. File:Hamburg_Dalmannkai.jpg|Dalmannkai File:Hamburg_Spiegel_Ericusspitze.jpg|Spiegel File:2013-06-08 Highflyer HP L4706.JPG|Speicherstadt HafenCity Hafengeburtstag 2009c.jpg == Lähteet == == Aiheesta muualla == Luokka:Hampurin kaupunginosat
Honoré d’Urfé

Honoré d'Urfé (s. 11. helmikuuta 1567 Marseille, Ranska – 1. kesäkuuta 1625 Villefranche-sur-Mer, Ranska) oli ranskalainen barokkityyliä edustava kirjailija. Hän ihannoi yksinkertaisia tapoja, paratiisillista viattomuutta ja idylliä. D'Urfen vanhemmat menivät naimisiin vuonna 1554, ja saivat kaksitoista lasta. Vaikka perhe kuului aatelistoon, he olivat vähävaraisia ja hän liittyi 13-vuotiaana Maltan ritarikuntaan. Vanhempiensa toivomuksesta hän kuitenkin palasi perheen Château de la Bastie d'Urfé -linnaan ja meni jesuiittojen kouluun. Kaksikymmenvuotiaana veljensä kanssa hän liittyi Ranskan uskonsotien aikana katollisten joukkoihin. Hän jäi kahdesti vangiksi, Feursissa sekä Montbrisonissa. Henrik IV:n voiton jälkeen hän asui Savoijissa ja veljensä vaimon Diane de Châteaumorandin kanssa vuonna 1600. Hän kuoli sairastuttuaan Villefranche-sur-Merissä 1. kesäkuuta 1625. ==L'Astrée== D'Urfén tunnetuin teos on viisiosainen paimenromaani L'Astrée, joka oli aikanaan ihailtu teos. Ranskassa se perusti niin sanotun presiöösin kirjallisuuden.WSOY Iso tietosanakirja 10, s. 43, WSOY 1997 ISBN 951-0-20163-4 Astréen esikuvina ovat olleet espanjalainen ja italialainen paimenrunous, lähimpänä Jorge de Montemayorin Diane, mutta d'Urgé valitsi kertomilleen tapahtumille näennäishistoriallisen kehyksen, merovingien ajan, ja pyrki luomaan hivenen realismia niihin rakkaudenkuvailuihin, jotka täyttävät aikakauden romaanit. Romaanin teki suosituksi myös Ranskan ulkopuolella sen henkilöhahmojen puheessaan käyttämä tunteellinen, koristeellinen tyyli, keskustelujen hienostunut kohteliaisuus.Urfé, Honoré d’, Nordisk familjebok 30. 1920 == Lähteet == == Aiheesta muualla == * * * Luokka:Ranskalaiset kirjailijat Luokka:Vuonna 1567 syntyneet Luokka:Vuonna 1625 kuolleet
Urkupyssy

Urkupyssy voi tarkoittaa seuraavia: * urkupyssy, tuiskupyssy, keskiajan lopulla ja uuden ajan alussa käytetty moniputkinen ase * urkupyssy, moniputkinen raketinheitin * urkupyssy, monipiippuinen konekivääri.WSOY Iso tietosanakirja 10, s. 44, WSOY 1997 ISBN 951-0-20163-4 == Lähteet ==